Bae Aitadaliyoon By Ghalib - SalamUrdu.Com
Bae Aitadaliyoon By Ghalib
Tags Asad Asad Ghalib Asadullah Khan Ghalib Mirza Asadullah Khan Ghalib Mirza ghalib Poetry Poets and Poetry Urdu Ghazals
Dil Hi To By Mirza Ghalib Loslitdag - WelstandWelstand
Tuis / Advies / Loslitdag
Dinsdag | 11 September | 2018
Persone wat gestremd is, is nie minderwaardig of bejammerenswaardig nie. Hulle is mense soos ek en jy en wil met respek behandel word en as deel van die samelewing aanvaar word. Al wat hulle anders maak, is dat hulle moontlik hulpmiddels of spesiale versorging nodig het wat die lewe vir hulle makliker kan maak. Dis egter duur en nie almal kan dit bekostig nie, daarom is daar fondsinsamelingsveldtogte soos Loslitdag om in hierdie finansiële behoeftes te voorsien.
Loslitdag is Suid-Afrika se toonaangewende fondsinsamelings- en bewusmakingsprojek ten bate van persone met gestremdhede en word sedert 1995 jaarliks op die eerste Vrydag van September gevier. Dit is die pronkprojek van die Nasionale Raad vir Persone met Gestremdhede (NRPG). Lede van die publiek word aangemoedig om ’n plakker ten bedrae van R10-00 te koop en op daardie dag anders as gewoonlik werk- en skooltoe aan te trek en dan die amptelike pakker te dra om te wys dat hulle die projek ondersteun. Vanjaar is Loslitdag op 7 September, met die tema Wees daagliks ʼn held saam met persone met gestremdhede.
Suid-Afrika het helde nodig – gewone mense wat buitengewone dinge doen. Daarom word daar ʼn beroep op elke persoon gedoen om ’n kampvegter vir verandering te wees, asook ʼn held vir jouself, vir ander en vir ons land. Die oorhoofse doel is om ʼn samelewing tot stand te bring waar niemand uitgesluit word nie en waar almal se regte ewe belangrik is.
Wat is die eienskappe van helde?
Hulle gee om vir ander.
Hulle kan hulself in ander se skoene plaas.
Hulle gebruik hul vaardighede en talente om goed te wees vir ander in plaas van om te wag dat iemand anders ʼn goeie daad verrig.
Hulle gee nooit moed op nie – ongeag terugslae en teleurstellings hou hulle steeds aan.
Hulle streef daarna om ten spyte van tekortkominge die beste persone te wees wat hulle kan wees.
Hulle hou nooit op om te probeer om die wêreld ʼn beter plek vir almal te maak nie.
Hulle word gekenmerk deur hul sterk karakter.
Die begunstigde organisasies van die Loslitdag-projek is:
• Suid-Afrikaanse Nasionale Raad vir Blindes
• Suid-Afrikaanse Federasie vir Geestesgesondheid
• Suid-Afrikaanse Federasie vir Dowes
• Outisme Suid-Afrika
• Downsindroom Suid-Afrika
• Nasionale Vereniging vir Persone met Serebraal Gestremdheid
• Suid-Afrikaanse Nasionale Vereniging vir Dowes
• Nasionale Instituut vir Dowes
• Alzheimers Suid-Afrika
• QuadPara Vereniging van Suid-Afrika
• Suid-Afrikaanse Alliansie vir Gestremdes
• Nasionale Raad van en vir Persone met Gestremdhede
Waarom moet ek deelneem?
Om een van die duisende Suid-Afrikaners te bewys dat klein dade ʼn groot verskil kan maak.
Waar kan ek ’n plakker koop?
By skole en besighede, onder meer Edgars, Edgars Active, Jet, Boardmans, CNA, en JetMart, Game en Dion Wired, Toys R Us en Babies R Us Stores, AlphaPharm, Express-winkels.
Nasionale en plaaslike deelnemende en begunstigde nieregeringsorganisasies.
Die Loslitdag Nasionale Kantoor, Edenvale, Gauteng.
Kyk verby die gestremdheid en sien raak wat die persoon kan doen eerder as wat hy/sy nie kan doen nie. Dit is noodsaaklik dat mense bewus gemaak word dat persone wat gestremd is presies soos enige ander persoon behandel moet word.
Jy kan volgende jaar ook ʼn held wees deur ʼn Loslitdag-plakker te koop, vir soveel moontlik mense daarvan te vertel en hulle aan te moedig om deel te neem. Vanjaar was daar selfs hemde, pette en bolhoede beskikbaar.
Casual Day. http://www.casualday.co.za/
Woensdag | 19 September | 2018
Gebrokehartsindroom – simptome en behandeling
Drome: Hulle oorsake, rol en betekenis
Maandag | 17 September | 2018
Gedurig moeg? Simptome en oorsake
Die voordeel van ̓n ondersteunende gemeenskap